text: Seinastu 12 nøvnini á G!-skránni klár
text: #000001
text: Eftir tvey ára støðg verður G! festivalurin aftur um tvær vikur
text: #000002
text: Nú eru bert tvær vikur til tað endiliga verður G! festivalur í Syðrugøtu aftur. Fyrireikingarnar til festivalin eru veruliga farnar í gongd, og tað byrjar at merkjast í bygdini, at G! nærkast.
text: #000003
text: Og nú er tónleikaskráin eisini komin upp á pláss. Í dag kunnger festivalurin 12 aftur at G!-skránni, sum nú kann sigast at vera púra liðug.
text: #000004
text: Festivalurin skrivar soleiðis í tíðindaskrivi:
text: #000005
text: Festivalurin í ár verður sum vit kendu hann undan koronu, og fer enn einaferð at seta altjóða dám yvir Syðrugøtu.
text: #000007
text: Guðrið Hansdóttir hevur verið virkin tónleikari í tvey áratíggju, og hevur við sínum fangandi, nærlagda og melankolska tónleiki vunnið hjørtuni á bæði føroyskum og útlenskum áhoyrarum. Guðrið hevur spælt víða um og hevur verið á fleiri tónleikaferðum í eitt nú USA.
text: #000008
text: Nú er hon aftur aktuell við sættu solo-útgávu síni, við heitinum “Gult myrkur”, sum hevur verið sera væl móttikin. Løgini “Blátt myrkur” og “Træ”, har Gurðið syngur saman við Eivør, hava verið nógv spæld í føroyskum og týskum útvarpi. Nýggja útgávan er persónlig, erlig og beint frá hjartanum.
text: #000009
text: Tina Mellem er eitt nýtt føroyskt stjørnuskot, sum vit øll kenna aftur frá X-Factor í Danmark. Tina skuldi spæla síðsta ár, men vit fingu ongantíð høvið at uppliva hana á G! 2021 – men tað var eitt stórt ynski at fáa hana aftur á skránna í 2022.
text: #000010
text: Lena Anderssen er ein av okkara fólkakæru songkvinnum, sum hevur verið fulltíðarvirkin í á tónleikapallinum, bæði í Føroyum og uttanlands í mong ár. Við fimm útgávum í rygginum og tí sættu – State of the Land – ávegis, fer Lena við bólki at framføra bæði eldri løg og nýggjar sangir á Sandinum fríggjakvøldið 15. juli.
text: #000011
text: Tá ið Grundin letur upp hóskvøldið, verður tað í nýggjum hami. Alt hóskvøldið fara vit at hoyra tungmálm í grundini. Og, sum nakað sera forkunnugt, fara vit at uppliva SIC á palli fyri seinastu ferð, mannaðir við Eddie, Frans, Gudmari, Magnusi, Bartali og øðrum gestasangarum.
text: #000012
text: Eisini fara vit at hoyra Impartial, sum spæla melodiskan tungmálm. Teir vunnu Wacken Metal Battle fyri nøkrum árum síðan, og líkt er til, at bólkurin nú hevur tikið stafettina sum oddabólkur á sterka føroyska tungmálmspallinum.
text: #000013
text: Terr er ein garvaður tónleikaframleiðari úr Brasil, men við støð í altjóða býnum Berlin, har hon eisini rekur sítt egna plátufelag. Hon kemur at diska pumpandi elektrotónar í Grundini fríggjakvøldið.
text: #000015
text: Tarante Groove Machine er ein bólkur úr Ísrael, og kann kallast ein ordans PARTY bólkur, sum spælir alt frá samba, reggae til balkan-tónleik – og teir eru seinasti bólkur á pallinum á G! 2022.
text: #000016
text: Kristni blues og americana bólkurin Blátt Gras setir festivalin í gongd á spæliplássinum hósdagin; feskasti rokkbólkurin í Føroyum í løtuni, Eimyrja, spælir leygarkvøldið í Grundini áðrenn electro-pop songkvinnuna Frum. Føroyski Hallur Kárason, sum diskar undir navninum Atlas, kemur eisini at spæla í Grundini fyri fyrstu ferð.
text: #000018
text: Eingin fólkaskaði men bilarnir fóru illa
text: #000022
text: Seks koyrdu ov skjótt - tveir koyrdu ávirkaðir
text: #000023
text: Allir býráðslimirnir í sama valbólk
text: #000025